Nailian a Biblioteka ti Suesia

Ti Nailian a Biblioteka ti Suesia (, KB, kaibuksilan ket "ti Naarian a Biblioteka") ket ti nailian a biblioteka ti Suesia. Daytoy ket agurnong ken agipreserba kadagiti amin a domestiko a materiales kadagiti naiprenta aken audio-bisual iti Suesia, ken dagiti pay linaon iti gunglo ti Suesia a naipablaak iti ballasiw taaw, adda pay daytoy kadagiti nangruna nga urnong iti literatura kadagiti sabali a pagsasao.

 Dagiti urnong 
Dagiti urnong ti Nailian a Biblioteka ket buklen dagiti ad-adu ngem 18 a riwriw a banbanag, a mairaman dagiti libro, dagiti poster, dagiti retrato, dagiti manuskrito, dagiti diario ken dadduma pay. Ti urnong ti audio-bisual ket buklen dagiti ad-adu ngem 7 a riwriw nga or-oras ii nairekord a materiales.

Ti pay Nailian a Biblioteka ket biblioteka a pagsukisokan ti nagtagitaon, nga addaan kadagiti urnong ti ganganaet a literatura kadagiti adu a sakop dagiti suheto a mairaman ti arkeolohia, pakasaritaan, dagiti panagadal ti literatura, ken pakasaritaan ti arte. Ti biblioteka ket aglaon pay ti urnong dagiti 850 nalawa a sabanas ti papel iti Suesia manipud idi 1852.

Ti Nailian a Biblioteka ket aggatang pay iti literatura a maipanggep iti Suesia kadagiti naisurat iti ganganaet a pagsasao ken dagiti obra dagiti Suiso a naipablaak iti ballasiw taaw, ti kategoria nga ammo a kas suecana. Ti Nailian a Bibloteka ket nagur-urnosen kadagiti floppy disk, dagiti CR-ROM, ken dagiti sabali pay nga elektroniko a pagepenpenan a midia manipud idi tengnga ti tawtawen ti 1990, a mairaman dagiti e-libro, dagitie-warnakan, dagiti website, ken dagiti dadduma pay a dihital a material.

Idi 1953, ti Nailian a Biblioteka ket gimmatang kadagiti adu a dagup ti Ruso a literatura manipud idiay Leningrad ken Moscow. Dagitoy a libro ket nangporma ti batayan iti biblioteka Eslabo idiay Stockholm. Dagitoy a plano ket naipagtitipon iti maysa a tulagan a naaramid idi 1964 a nagbaetan ti Biblioteka Lenin idiay Moscow ken ti Nailian a Biblioteka a dagiti respektibo a biblioteka ket timmulag a makisinnukat iti literatura kadagit pagilianda.

Dagiti nagibasaran

 Dagiti akinruar a silpo 

 , opisial a sitio iti Ingles

Kategoria:Dagiti biblioteka idiay Suesia
Kategoria:Dagiti nailian a biblioteka